Al weet mens nie veel van Iga Swiatek se akademiese vaardighede nie, is daar ’n moontlikheid dat sy nogal van geskiedenis kan hou… want sy is waaragtig lief daarvoor om haar naam in die tennisrekordboeke te verewig.
Die 19-jarige het vandag die nuutste Franse Ope-kampioen geword toe sy die VSA se Sofia Kenin met 6-4 en 6-1 ore aangesit het. In die proses het sy nie net die eerste Poolse speler geword om ’n Grand Slam-titel te wen nie, maar sy het ook die jongste speler geword om op Roland-Garros te wen sedert ’n 16-jarige Monica Seles in 1992 met die louere weggestap het.
Maar Kenin is nie verniet die huidige Australiese Ope-kampioen nie en binne ’n japtrap was die telling weer 3-3.
Hoewel Kenin die eerste pot gewen het, was die skrif aan die muur toe sy kort daarna die baan vir mediese behandeling moes verlaat. Van daar af was dit eenrigtingverkeer en Swiatek het die beslissende stel op ’n drafstap met 6-1 gewen.